Bare fordeler

Du står ikke alene!

Dette er et viktig argument for å være fagorganisert. Medlemskapet innebærer at du får hjelp og assistanse på arbeidsplassen og i mange tilfeller også i din fritid. Overfor arbeidsgiver har du små muligheter til å klare deg alene. Med dine kolleger som støtte skapes det mer jevnbyrdighet i forholdet til arbeidsgiveren. Medlemskapet sikrer deg også innflytelse på hvilke krav MTL og STAFO/YS skal legge vekt på i tariffoppgjørene.

Trygghet for arbeid og inntekt Medlemskapet gir deg trygghet for arbeid og inntekt innenfor de lover og bestemmelser som gjelder i arbeidslivet og den tariffavtalen som gjelder på Instituttet. Du kan henvende deg til din lokale tillitsvalgte eller til sentralstyret som kan ta opp din sak dersom du mener du er urettferdig behandlet og at du f.eks ikke får den lønn du har krav på.

Kollektive avtaler om lønns- og arbeidsvilkår: Dine lønns- og arbeidsvilkår er regulert i en overenskomst mellom arbeidsgivernes og arbeidstakernes organisasjoner. Det betyr at din inntekt er forutsigbar. Gjennom lokale forhandlinger sørger MTL for at du får din rimelige del av virksomhetens overskudd og produktivitet. Du vet hva du kan regne med. Medlemskapet sikrer deg også innflytelse og medbestemmelse i forbindelse med hvilke krav som skal fremmes i lokale forhandlinger.

Du bestemmer YS/STAFO og MTL har bestemmelser om uravstemning i forbindelse med tariffoppgjør. Etter at forhandlinger og eventuell mekling er sluttført og det foreligger et anbefalt forslag, er det medlemmene som bestemmer om avtalen skal godkjennes eller forkastes. Det opp til deg å stemme ja eller nei til forslaget. Det er en viktig demokratisk rettighet som bare de fagorganiserte medlemmene har.

Beskyttelse mot usaklig oppsigelse. Det skal være en saklig grunn for oppsigelse. Overenskomsten, hovedavtalen og arbeidsmiljøloven inneholder viktige bestemmelser som hindrer usaklig oppsigelse. Bryter arbeidsgiveren dette, kan du gratis gjennom MTL og STAFOs juridiske rådgiver få hjelp til å ta opp saken.

Trygghet for fast ansettelse MTL har som prinsipiell holdning at lønnstakere skal ha fast ansettelse. Det gir trygghet og bedre vern mot oppsigelse.

met.no er som samfunnet ellers i en kontinuerlig omorganiseringsprosess for å møte dagens utvikling med de retningslinjer, krav og behov dette innebærer. Endringstempoet og prosessene legger premisser for det arbeidet som skal utføres av de tillitsvalgte i MTL både sentralt og lokalt.

Organisasjonsstruktur Sørge for en løpende vurdering av organisasjonsstrukturen for til enhver tid å være best mulig forberedt til å takle de organisasjonsendringer som måtte komme innen met.no og vår hovedorganisasjon YS-S.

MTL skal i tillegg søke å oppnå

muligheten til å bedre arbeidsforholdene til de tillitsvalgte der dette er nødvendig
bedre kommunikasjon mellom ledere og tillitsvalgte
bedre kommunikasjon mellom medlemmer og tillitsvalgte
sikker økonomi ved hjelp av gode regnskapsmessige rutiner og retningslinjer

Felles forståelse av avtaleverket
Opprettholde god kommunikasjon med ledelsen for felles forståelse og tolking av avtale- og regelverk
Medvirke til at det blir arrangert felleskurs for ledelsen og de tillitsvalgte
Være pådriver for å fornye eksisterende avtaler (samarbeidsavtaler) eller evn. komme med forslag til nødvendige endringer
Påse at innhold i avtaler er dagsaktuelle

Omorganisering

MTL vil arbeide for at

Hver enkelt medarbeider må ivaretas ved omorganisering
Omorganisering skal gi medarbeidere nye muligheter og utfordringer
Vi kommer tidligst mulig med i prosessen

Lønns- og personalpolitikk

MTL vil legge vekt på en ensartet og god lønns- og personalpolitikk for alle yrkesgrupper ved met.no.
Videre vil MTL aktivt delta i utformingen av en personalpolitikk som bidrar til at våre medlemmer trives i jobben, og at met.no får stabile og kvalifiserte medarbeidere.
Påse at ledelsen i samarbeid med de tillitsvalgte er aktiv innen ensartet personalpolitikk
Være pådriver for å få gjennomført et godt og rettferdig system for lokal lønnspolitikk
Samarbeide med ledelsen i utarbeidelsen av et stillingsvurderingssystem slik at medlemmenes arbeid blir tilstrekkelig vektlagt
Være pådriver for å oppnå at alle innehar en stillingsbeskrivelse
Være pådriver for å oppfylle Hovedavtalens bestemmelser om medarbeidersamtaler

Faglig kompetansehevning

Sikre den faglige kompetansen til alle medarbeidere
Være pådriver for å iverksette nødvendige opplæringsbehov, internt eller eksternt
Sørge for at alle ansatte får mulighet til å delta i den nødvendige og faglige utvikling
Foreslå og sikre midler til utdanning i budsjettet.
Sikre planer for gjennomføringen av utdanningen
Foreslå tilrettelegging av karriereplaner

Bemanning

MTL vil arbeide for at alle avdelinger og tjenestesteder får den nødvendige bemanning for å ivareta et godt arbeidsmiljø

Informasjon/kommunikasjon MTL vil arbeide for:

Like muligheter for bruk av informasjonsteknologi.
Opprettholde høyt faglig nivå blant medarbeiderne.
Sørge for nødvendig opplæring for å beherske ny teknologi.
Sørge for at det ved avtaler om innføring av ny teknologi samtidig øremerkes midler og tid til opplæring av alle brukerne.
Opprettholde god informasjonsflyt til medlemmene og til de tillitsvalgte.